Léon Bourgeois
Store norske leksikon,Historie,Verdens historie og samtidshistorie,Europa,Frankrikes historie
Léon Bourgeois var en fransk jurist, diplomat og politiker. Han var Frankrikes statsminister i perioden 1895–1896, spilte en betydelig rolle ved etableringen av Folkeforbundet i 1919 og ble for dette arbeidet tildelt Nobels fredspris i 1920.
I 1888 ble Bourgeois valgt som Boulangers motkandidat (radikal) for departementet Marne. Som kulturminister fra 1890 gjennomførte han viktige folkeskolelover. Han var statsminister i perioden 1895–1896 og satt senere i en rekke regjeringer under den tredje republikk. Fra 1902 til 1903 var Bourgeois deputertkammerets formann. Han representerte Frankrike på de to Haag-konferansene (1897 og 1907) og spilte en betydelig rolle ved Folkeforbundets tilblivelse i 1919. Han ble Folkeforbundets første president i 1920, og det samme året ble han tildelt Nobels fredspris.Bourgeois var også skulptør og utga viktige samfunnsfilosofiske og folkerettslige skrifter. Les mer i Store norske leksikon Frankrikes historie under tredje republikk Eksterne lenker Nobelstiftelsens nettsider om Léon Bourgeois Litteratur Stenersen, Øivind m.fl.: Nobels fredspris, 2001, isbn 82-02-17023-0, Finn boken